Vitenskapsåret 1525

Vitenskapsåret 1525 er en oversikt over hendelser, fødte og avdøde personer med tilknytning til vitenskap i 1525.

Geografi 
 Det første kartet over Frankrike i tresnitt for publisering, utført av Oronce Finé.

Matematikk 
 Christoff Rudolff fikk publisert «Behend und hübsch Rechnung durch die kunstreichen regeln Algebre so gemeincklich die Coss genent werden» (Fristende og vakker regning ved de kunstferdige algebra-reglene som vanligvis blir kalt «Coss»), med blant annet innføring av det moderne symbolet for kvadratrot √ . Strasbourg.
 Albrecht Dürer fikk publisert verket «Vnderweysung der messung mit dem zirckel vnd richtscheyt, in Linien, Ebenen unnd gantzen corporen» (Instruksjon om måling med sirkel og linjal, i linjer, flater og hele kropper), den første publiserte boken om matematikk for voksne på tysk. Nürnberg.

Botanikk 
 Richard Banckes fikk publisert «Herball», den første egentlige urteboken trykket i Storbritannia.

Medisin 
 Første publisering av Galens verk «De methodo medendi» (Om metoder for å lege sykdom) i originalspråket gresk. Venezia.
 Første publisering av Hippokrates' samlede verker («Corpus Hippocraticum»), oversatt til latin. Roma.

Fødsler 
 25. september– Steven Borough (død 1584), engelsk oppdagelsesreisende.
 1. desember – Tadeáš Hájek (død 1600), tsjekkisk lege og astronom.
 Ukjent dato − Tomás de Mercado (død 1575), spansk teolog og økonom.

Dødsfall 
 vinteren 1525/1526 – Henricus Grammateus (født om lag 1492), sveitsisk matematiker og astronom.
 Giovanni da Vigo (født 1450),  italiensk lege.

Referanser